wickkiey/tamil-wikipedia-chunked huggingface dataset:
# அமராவதி (திரைப்படம்)

## பாடல்கள்

இசையமைப்பாளர் பாலபாரதி இசையமைத்த இத்திரைப்படத்தின் பாடல்களை எழுதியவர் கவிப்பேரரசு வைரமுத்து ஆவார்.
அமராவதி படத்தின் வெற்றிக்குப் பாடல்கள் உறுதுணையாக இருந்தன. அவற்றுள் *தாஜ்மஹால் தேவையில்லை அன்னமே அன்னமே*, மற்றும் *புத்தம் புது மலரே* போன்ற பாடல்கள் மிகவும் பிரபலமாக இருந்தன.  
| **எண்** | **பாடல்கள்** | **பாடியவர்(கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *அடி சோக்கு சுந்தரி* | எஸ். பி. பாலசுப்பிரமணியம், மால்குடி சுபா | வைரமுத்து | 04:58 |
| 2 | *ஆ ஆ கனவேதானா* | எஸ். பி. பாலசுப்பிரமணியம் | 04:34 |  |
| 3 | *பூ மலர்ந்தது* | மின்மினி | 04:13 |  |
| 4 | *புத்தம் புது மலரே* | எஸ். பி. பாலசுப்பிரமணியம் | 05:02 |  |
| 5 | *தாஜ்மகால் தேவையில்லை* | எஸ். பி. பாலசுப்பிரமணியம், எஸ். ஜானகி | 04:09 |  |
| 6 | *உடல் என்ன உயிர் என்ன* | அசோக் | 04:40 | } |
# மீவளையச் சுருள்

**மீவளையச் சுருள்** அல்லது **அதிபரவளைவுச் சுருள்** என்பது ஒரு விஞ்சிய தள வளைகோடு ஆகும். இதைத் **தலைகீழ்ச் சுருள்** எனவும் அழைப்பர். இதன் சமன்பாடு (கோல்-கோண ஆட்கூறு திட்டத்தில் (polar coordinates)):  
: <math>r=\frac{a}{\theta}</math>  
இது மையத்தில் இருந்து முடிவிலித் தொலைவில் தொடங்குகிறது (கோணம் சுழியமாக இருக்கையில் (<math> \theta = 0 </math>), ஆரம் அல்லது கோடு (<math>r</math>) முடிவிலியாக இருக்கும்). கோணம் மாறமாற (கூடக்கூட), கோட்டின் (ஆரத்தின்) நீளம் குறைந்துகொண்டே வந்து மையத்தை நெருங்கும். இதனால், இந்தச் சுருள் சிறுத்துக்கொண்டே வரும். சுருளின் எந்தப் புள்ளியில் இருந்தும், வளை கோடு வழியாகத் துருவத்துக்கு உள்ள தொலைவு முடிவற்றது ஆகும்.  
இந்த கோல்-கோண ஆட்கூறில் (polar coordinate system) இருந்து x-y கார்ட்டீசிய ஆட்கூற்றுக்கும் மாற்றினால்:
:<math>x = r \cos \theta, \qquad y = r \sin \theta,</math>  
என்றாகும். இதனைக் கார்டீசிய முறையின், கீழ்க்காணும் பண்புக்கூறு (parametric) முறையில் மாற்றி அமைத்தால்:
:<math>x = a {\cos t \over t}, \qquad y = a {\sin t \over t},</math>
என்றாகும். இதில் *t* என்னும் பண்புக்கூறு மாறி, கோல்-கோண முறையில், கோணமாகிய θ உக்கு ஈடானது.  
இந்த விரிவளை (spiral), *y* = *a* என்னும் நிலையில் ஓர் அடைகோடு (asymptote) ஒன்றை கொண்டிருக்கும்: ஏனெனில் *t* என்பது சுழியத்தை (0) எட்டும்பொழுது, உயரம் (y-மதிப்பு) *a* ஐ எட்டும், அதே நேரத்தில் கிடை அளவு (x-மதிப்பு) முடிவிலியை எட்டும்:  
:<math>\lim_{t\to 0}x = a\lim_{t\to 0}{\cos t \over t}=\infty,</math>  
:<math>\lim_{t\to 0}y = a\lim_{t\to 0}{\sin t \over t}=a\cdot 1=a.</math>
# கஞ்சன் (நடிகை)

**கஞ்சன்** (*Kanchan*) ஏப்ரல் 17, 1980) இந்தியத் திரைப்பட நடிகை ஆவார். இவர் மும்பையில் பிறந்தவர். தமிழ், தெலுங்கு, இந்தி மொழிப் படங்களில் நடித்துள்ளார்.
# கஞ்சன் (நடிகை)

## நடித்த திரைப்படங்கள்

இவர் பல படங்கள் நடித்துள்ளார். அவற்றுள் சல்மான் கானுடன் நடித்த **ஷனம் பேவாபா**, அஜித்குமாருடன் நடித்த பிரேம புஸ்தகம், மோகன்லாலுடன் நடித்த **கந்தர்வம்** போன்ற படங்கள் குறிப்பிடத்தக்கவை.
# சங்கவி (நடிகை)

**சங்கவி** (பிறப்பு: அக்டோபர் 4, 1975) இந்தியத் திரைப்பட நடிகை ஆவார். இவருடைய இயற்பெயர் **காவ்யா ரமேஷ்**. திரையுலகிற்காக தன் பெயரை சங்கவி என மாற்றிக் கொண்டார். தமிழ், தெலுங்கு மற்றும் கன்னட மொழிப் படங்களில் நடித்துள்ளார். தமிழ்த் தொலைக்காட்சி நெடுந்தொடர்களிலும் நடித்துள்ளார். இவர் இந்தியாவின் கர்நாடக மாநிலம் மைசூரில் பிறந்தவர். இவருடைய தந்தை மைசூர் மருத்துவக் கல்லூரிப் பேராசிரியர் மட்டும் அல்லாமல் காது, மூக்கு, தொண்டை மருத்துவரும் ஆவார். சங்கவி தன்னுடைய பள்ளி படிப்பை மைசூரில் உள்ள மரியப்பா பள்ளியில் பயின்றார்.
# சங்கவி (நடிகை)

## திரைப்பட வாழ்க்கை

இவர் 1993ம் ஆண்டு அஜித்தின் முதல் படமான அமராவதியில்தான் அறிமுகமானார்.இதனை தொடர்ந்து விஜயுடன் மட்டும் ரசிகன், கோமுத்தூர் மாப்ளே உள்பட 4 படங்களில் நடித்தார். இவர் கவர்ச்சி கலந்த கதாநாயகியாக வெற்றிகரமாக வலம் வந்தார். தமிழ், தெலுங்கு மற்றும் கன்னடத்தில் மொத்தம் 90 படங்களுக்கு மேல் நடித்தார்.இவர் அந்த கால கட்டத்தில் சிறந்து விளங்கிய சரத்குமார்,கார்த்திக், பிரபு, விஜய் , அஜித், ராம்கி, பிரசாந்த் , விஜயகாந்த், சிரஞ்சீவி, விஷ்ணுவர்தன், கமலஹாசன், ரஜினிகாந்த், தனுஷ், சத்தியராஜ், ஜூனியர் என்டிஆர் போன்ற கதாநாயகர்களுடன் நடித்தார்.
# சங்கவி (நடிகை)

## சின்னத்திரை தொடர்கள்

- கோகுலத்தில் சீதை
- சாவித்திரி
- காலபைரவன்
# பணவீக்கம்
<math>\mbox{GDP Deflator} = \frac{\mbox{Nominal GDP}}{\mbox{Real GDP}}</math>  
பிராந்திய பணவீக்கம் தொழிலாளர் புள்ளிவிவர பணியகம் சிபிஐ-யு கணக்கீடுகளை அமெரிக்காவின் பல்வேறு பகுதிகளுக்கு பிரிக்கிறது.  
நிலையான பொருளாதார அளவீட்டு தரவுகளைச் சேகரிப்பது அரசாங்கங்களுக்கு தரநிலையாக மாறுவதற்கு முன்பு, வாழ்க்கைத் தரங்களை ஒப்பிடுவதை விட முழுமையானதை ஒப்பிடுவதற்கான நோக்கத்திற்காக, பல்வேறு பொருளாதார வல்லுநர்கள் பணவீக்க புள்ளிவிவரங்களைக் கணக்கிட்டுள்ளனர். 20ஆம் நூற்றாண்டின் முற்பகுதிக்கு முந்தைய பெரும்பாலான பணவீக்க தரவுகள், அந்த நேரத்தில் தொகுக்கப்பட்டதை விட, பொருட்களின் அறியப்பட்ட விலைகளின் அடிப்படையில் கணக்கிடப்படுகின்றன. தொழில்நுட்பத்தின் இருப்புக்கு உண்மையான வாழ்க்கைத் தரத்தில் உள்ள வேறுபாடுகளை சரிசெய்யவும் இது பயன்படுத்தப்படுகிறது.
சொத்து விலை பணவீக்கம் என்பது வீடு, மனை விற்பனை போன்ற வீடு மனை பொருட்களின் விலைகளில் தேவையற்ற அதிகரிப்பு ஆகும்.
**பணவீக்கத்தின் விளைவுகள்**  
***பொது விளைவு***  
பணவீக்கம் என்பது ஒரு நாணயத்தின் வாங்கும் திறன் குறைவதாகும். அதாவது, பொதுவான விலை உயர்வு ஏற்படும் போது, ஒவ்வொரு நாணய அலகுக்கும் மொத்தத்தில் குறைவான பொருட்கள் மற்றும் சேவைகளை வாங்க முடியும். பணவீக்கத்தின் தாக்கம் பொருளாதாரத்தின் பல்வேறு துறைகளில் வேறுபடுகிறது, சில துறைகள் மோசமாக பாதிக்கப்படுகின்றன, மற்றவை பயனடைகின்றன. எடுத்துக்காட்டாக, பணவீக்கத்துடன், சொத்து, பங்கு போன்ற சொத்துக்களை வைத்திருக்கும் சமூகத்தில் உள்ள பிரிவுகள், தங்கள் பங்குகளின் விலை/மதிப்பு உயர்வதால் பயனடைகின்றன, அவற்றைப் பெற விரும்புவோர் அவர்களுக்கு அதிக பணம் செலுத்த வேண்டியிருக்கும். அவ்வாறு செய்வதற்கான அவர்களின் திறன் அவர்களின் வருமானம் எந்த அளவிற்கு நிர்ணயிக்கப்படுகிறது என்பதைப் பொறுத்தது. உதாரணமாக, தொழிலாளர்கள் மற்றும் ஓய்வூதியதாரர்களுக்கான ஊதிய அதிகரிப்பு பெரும்பாலும் பணவீக்கத்திற்கு பின்னால் உள்ளது, மேலும் சிலருக்கு வருமானம் நிலையானது. மேலும், ரொக்க சொத்துக்களைக் கொண்ட தனிநபர்கள் அல்லது நிறுவனங்கள் ரொக்கத்தின் வாங்கும் சக்தியில் சரிவை சந்திப்பார்கள். விலை மட்டத்தில் அதிகரிப்பு (பணவீக்கம் பணத்தின் உண்மையான மதிப்பை (செயல்பாட்டு நாணயம் மற்றும் அடிப்படை பணவியல் இயல்பைக் கொண்ட பிற பொருட்கள்) அழிக்கிறது.  
**எதிர்மறை**  
அதிக அல்லது கணிக்க முடியாத பணவீக்க விகிதங்கள் ஒட்டுமொத்த பொருளாதாரத்திற்கு தீங்கு விளைவிப்பதாகக் கருதப்படுகின்றன. அவை சந்தையில் திறமையின்மையைச் சேர்க்கின்றன, மேலும் நிறுவனங்கள் நீண்ட காலத்திற்கு பட்ஜெட் அல்லது திட்டமிடுவதை கடினமாக்குகின்றன. பணவீக்கம் உற்பத்தித்திறனில் ஒரு இழுக்காக செயல்படக்கூடும், ஏனெனில் நிறுவனங்கள் நாணய பணவீக்கத்திலிருந்து லாபம் மற்றும் இழப்புகளில் கவனம் செலுத்துவதற்காக பொருட்கள் மற்றும் சேவைகளிலிருந்து வளங்களை மாற்ற வேண்டிய கட்டாயத்தில் உள்ளன. பணத்தின் எதிர்கால வாங்கும் திறன் குறித்த நிச்சயமற்ற தன்மை முதலீட்டையும் சேமிப்பையும் ஊக்கப்படுத்துகிறது. பணவீக்கம் குறுகிய காலத்தில் பங்குச் செயல்திறன் போன்ற சொத்து விலைகளை பாதிக்கிறது, ஏனெனில் இது ஆற்றல் அல்லாத நிறுவனங்களின் இலாப விளிம்புகளை அழித்து மத்திய வங்கிகளின் கொள்கை இறுக்க நடவடிக்கைகளுக்கு வழிவகுக்கிறது. பணவீக்கம் மறைக்கப்பட்ட வரி உயர்வுகளையும் விதிக்கலாம். உதாரணமாக, வரி பிரிவுகள் பணவீக்கத்துடன் குறியிடப்படாவிட்டால், அதிகரித்த வருவாய் வரி செலுத்துவோரை அதிக வருமான வரி விகிதங்களுக்குள் தள்ளுகிறது.  
**<u>மேற்கோள்கள்</u>**
# கஞ்சன்

**கஞ்சன்** என்பது பொதுவாக கருமி, உலோபி போன்றோரைக் குறிக்கும் சொல்.  
கஞ்சன் என்ற பெயரில் உள்ள கட்டுரைகள்:  
- கஞ்சன் (திரைப்படம்), 1947 இல் வெளிவந்த தமிழ்த் திரைப்படம்
- கஞ்சன் (நடிகை), இந்தியத் திரைப்பட நடிகை
- கஞ்சன்சுங்கா மலை, இமயமலைத் தொடர்  
---
# மொழிபெயர்க்கப்பட்ட மௌனம் (நூல்)

**மொழிபெயர்க்கப்பட்ட மௌனம்**, பத்திரிகையாளர் லதாவினால் எழுதப்பட்டு, இலங்கையின் படைப்பாக்க வரலாற்றில் முதல் தடவையாக இருபது இந்திய மற்றும் இலங்கை ஆளுமைகளுடனான காத்திரமான நேர்காணல்களை உள்ளடக்கிய வகையிலாக வெளியிடப்பட்ட நூலாகும். இந்நூல் காற்று பதிப்பகத்தினால் 2006 ஆம் ஆண்டு ஆகஸ்ட் மாதம் வெளியிடப்பட்டது.
# மொழிபெயர்க்கப்பட்ட மௌனம் (நூல்)

## ஆசிரியர்

பத்திரிகையாளர் லதாவின் இயற்பெயர் டி. ஆர். பி. லதா என்பதாகும். இலங்கையிலுள்ள பல முன்னணி பத்திரிகை நிறுவனங்களில் பத்திரிகையாளராக கடமையாற்றிய இவர், ஒரு தமிழ் இலக்கியப் பட்டதாரியுமாவார்.
# மொழிபெயர்க்கப்பட்ட மௌனம் (நூல்)

## நூல் உள்ளடக்கம்

இந்த நூல், பத்திரிகையாளர் லதாவின் முதலாவது நூலாகும். இந்த நூலிற்கு அணிந்துரைகளை, கவிக்கோ அப்துல் ரகுமான் மற்றும் பாடலாசிரியர் பழநிபாரதி ஆகியோர் வழங்கியிருந்ததும் குறிப்பிடத்தக்கது. இந்த நூலில் கவிதை போன்ற அழகிய நேர்காணல்களாய் இடம்பெற்றிருந்த இருபது ஆளுமைகளின் விபரங்கள் வருமாறு:  
- அறிவிப்பாளர் பி. எச். அப்துல் ஹமீட்
- யாத்ரா இதழ் ஆசிரியர் அஷ்ரஃப் சிஹாப்தீன்
- கவிஞர் காசி ஆனந்தன்
- பாடலாசிரியர் அறிவுமதி
- கவிக்கோ அப்துல் ரகுமான்
- எழுத்தாளர் ஜெயகாந்தன்
- பேராசிரியர் எம். ஏ. நுஃமான்
- பாடலாசிரியர் பழநிபாரதி
- எழுத்தாளர் சுஜாதா
- கவிப்பேரரசு வைரமுத்து
- பத்திரிகையாளர் நடராஜா
- கவிஞர் சோலைக்கிளி
- எழுத்தாளர் சுதாராஜ்
- நடிகை மனோரமா
- பாடகர் முத்தழகு
- *இன்று ஒரு தகவல்* புகழ் தென்கச்சி கோ. சுவாமிநாதன்
- பாடகி வாணி ஜெயராம்
- பாடகி பி. சுசீலா
- நடிகை குஷ்பூ
- பாடகர் கே. ஜே. யேசுதாஸ்
# கிளாட் சிமோன்

**கிளாட் சிமோன்** (*Claude Simon*, அக்டோபர் 10, 1913 – சூலை 6, 2005) ஒரு பிரெஞ்சு நாவலாசிரியராவார். 1985-ஆம் ஆண்டிற்கான இலக்கிய நோபல் பரிசைப் பெற்றவர். மடகாசுகாரிலுள்ள அன்டனநரிவோவில் பிறந்தார். பிரான்சின் பாரிசு நகரில் காலமானார்.  
இவரது பெற்றோர் பிரெஞ்சுக்காரர்களாவர். இவரது தந்தை முதல் உலகப் போரில் காலமானார். பெர்பிக்னன் (ரோசிலான் மாகாணத்தின் மத்தியிலுள்ளது) எனுமிடத்தில் இவர் தனது தாயார் மற்றும் குடும்பத்தினரோடு வளர்ந்தார். இவரது முன்னோர் ஒருவர் பிரெஞ்சுப் புரட்சியின் போது படைத்தளபதியாய் இருந்திருக்கிறார்.  
காலேஜ் ஸ்டானிஸ்லாஸில் தனது பள்ளிப்படிப்பை முடித்த இவர் சிறிது காலம் ஆக்சுபோர்டு மற்றும் கேம்பிரிட்ஜ் ஆகிய இடங்களில் பயின்றிருக்கிறார். பின்னர் ஆன்றே லோடே அகாதமியில் ஓவியத்தை எடுத்து படித்திருக்கிறார். அதன் பின்னர் ஸ்பெயின், ஜெர்மனி, சோவியத் யூனியன், கிரீஸ் ஆகிய இடங்களில் அதிக அளவிலான பயணங்களை மேற்கொண்டிருக்கிறார். இப்பயண அனுபவமும் இரண்டாம் உலகப் போர் அனுபவங்களும் அவரது இலக்கியங்களில் காணக்கிடைக்கின்றன. இரண்டாம் உலகப்போரின் தொடக்கத்தில் மியூஸ் சண்டையில் (1940) பங்கெடுத்து போர்க்கைதியானார். ஒருவாறாக அங்கிருந்து தப்பி போரெதிர்ப்பு இயக்கத்தில் சேர்ந்தார். அப்போது இவர் தனது முதல் புதினமான 'லெ டிரெச்சர்'('துரோகி', 1946-ல் பதிப்பிக்கப்பட்டது)-யை எழுதி முடித்தார். இப்புதினத்தை அவர் போருக்கு முன்னரே எழுதத் தொடங்கியிருந்தார்.  
1961-ஆம் ஆண்டு 'ல ரௌட் டெ ஃபிளான்றே'-வுக்காக 'ல எக்சுபிரசு' பரிசைப் பெற்றார். 1967-ல் 'ஹிஸ்டொயர்'-க்காக மெடிசிஸ் பரிசைப் பெற்றார். 1973-ல் கிழக்கு ஆங்லியா பல்கலைக்கழகம் மதிப்புறு பேராசிரியராக்கி சிறப்பித்தது.
# சுவலட்சுமி

**சுவலட்சுமி** (பிறப்பு: ஆகத்து 19, 1977) என்பவர் கொல்கத்தாவைச் சேர்ந்த வங்காள நடிகை ஆவார். இவர் 1994 ஆம் ஆண்டு முதல் ஆசை (1995), கோகுலத்தில் சீதை (1996), நிலாவே வா (1998), நீ வருவாய் என (1999) போன்ற பல தமிழ்த் திரைப்படங்களில் முன்னனிக் கதாநாயகியாக நடித்துள்ளார். மேலும் சில தெலுங்கு, வங்காள மற்றும் மலையாள மொழிப் படங்களிலும் நடித்துள்ளார்.
# சுவலட்சுமி

## ஆரம்பகால வாழ்க்கை

இவர் 19 ஆகத்து 1977 இல் கொல்கத்தாவில் ஒரு குடும்பத்தில் பிறந்தார். இவரின் தந்தையார் கே. சி. முன்ஷி மற்றும் தயார் இந்திராணி தேவி ஆவார். 1998 இல் கல்கத்தா பல்கலைக்கழகத்தில் இளங்கலை சட்டத்துறை பட்டம் பெற்றார்.
# சுவலட்சுமி

## திரைப்பட வாழ்க்கை

இவர் சிறுவயலிருந்து இந்திய பாரம்பரிய நடனம் மற்றும் நாட்டுப்புற நடன வடிவங்களில் ஆர்வமாக இருந்தார். ஒரு மேடை நிகழ்ச்சியில் இவரின் நடிப்புத்திறமையை பார்த்து வங்காள இயக்குநர் சத்யஜித் ராய் என்பவர் அவரது திரைப்படமான *உட்டோரன்* என்ற படத்தில் கதாநாயகியாக அறிமுகம் செய்தார். இந்த திரைப்படத்தை இவரது மகன் *சந்திப் ராய்* என்பவர் இயக்கியுள்ளார். மற்றும் சிறந்த திரைக்கதைக்கான தேசிய திரைப்பட விருதை 1994 ஆம் ஆண்டில் வென்றது. இவ் திரைப்படம் கேன்ஸ் உட்பட உலகெங்கிலும் உள்ள திரைப்பட விழாக்களில் திரையிடப்பட்டது.  
இவர் 1995 ஆம் ஆண்டில் காதல் திரில்லர் திரைப்படமான ஆசை என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். இந்த திரைபபடத்தை இயக்குநர் வஸந்த் என்பவர் இயக்க, மணி ரத்னம் மற்றும் எஸ். ஸ்ரீராம் என்பவர்கள் தயாரித்துள்ளார்கள். இவ் படத்தில் இவருக்கு ஜோடியாக அஜித் குமார் நடித்துளளார் மற்றும் இவ் ஆண்டிற்கான சிறந்த தமிழ் படம் என்ற விருதையும் வென்றுள்ளது. அதை தொடர்ந்து 1996 இல் அகத்தியன் இயக்கிய கோகுலத்தில் சீதை என்ற திரைபபடத்தில் நடிகர் கார்த்திக்கு ஜோடியாக நடித்தார் மற்றும் கே. பாலச்சந்தர் இயக்கிய கல்கி என்ற திரைபபடத்திலும் கௌரவ தோற்றம் அளித்தார்.  
1997ஆம் ஆண்டு காத்திருந்த காதல் என்ற திரைப்படத்தில் அருண் விஜய்க்கு ஜோடியாகவும், லவ் டுடே என்ற திரைப்படத்தில் நடிகர் விஜய் ஜோடியாக சந்தியா என்ற கதாபாத்திரத்திலும், காதல் பள்ளி என்ற நகைச்சுவை திரைப்படத்திலும் நடித்துள்ளார். இவர் நடித்த லவ் டுடே என்ற திரைப்படம் வசூல் ரீதியாக மிகப்பெரிய வெற்றியடைந்தது. இந்த திரைப்படம் 100 நாட்கள் திரையிடப்பட்டது என்பது குறிப்பிடத்தக்கது.  
1998 இல் இனியவளே என்ற திரைப்படத்தில் நடிகர் பிரபுவுடன் ஜோடியாக நடித்தார். *அநுராகக்கொட்டாரம்* என்ற மலையாள மொழித் திரைப்படத்தில் நடிகர் திலீப்புக்கு ஜோடியாக அன்னா என்ற காதாபாத்திரம் மூலம் மலையாளத் திரைப்படத்துறைக்கு அறிமுகமானார். இந்த திரைப்படத்திற்கு இளையராஜா இசை அமைத்துள்ளார். அதை தொடர்ந்து மீண்டும் நடிகர் அஜித்குமார், பார்த்திபன், தேவயானி நடிப்பில் உருவான  
நீ வருவாய் என என்ற திரைப்படத்திலும் நடித்துள்ளார்.  
இவர் 2000ஆம் ஆண்டில் *பொட்டு அம்மன்* என்ற பக்தி படத்திலும் நடித்துள்ளார். இந்த திரைப்படம் தமிழ் மற்றும் தெலுங்கு மொழிகளில் தயாரிக்கப்பட்டது. வேணு தொட்டெம்புடி, ரோஜா செல்வமணி, கே. ஆர். விஜயா ஆகியோர் இந்த திரைப்படத்தில் நடித்துள்ளார்கள். இவர் 2003ஆம் ஆண்டு நடித்த *நதி கரையினிலே* என்ற திரைப்படத்திற்க்காக தமிழ் நாடு தேசிய விருதுவென்றுள்ளார் இணைப்பது குறிப்பிடத்தக்கது. இவர் குடும்பப்பாங்கான கதாபாத்திரங்களில் நடித்ததன் மூலம் தமிழ் திரைபபடத்துறையில் 1994 முதல் 2003 வரை முன்னணி நடிகையாக வளம் வந்தார்.  
2008ஆம் ஆண்டில் சந்தோஷ் சுப்பிரமணியம் என்ற திரைப்படத்தில் நடிப்பதற்காக இயக்குநர் ராஜா அணுகியுள்ளார் ஆனால் அந்த திரைப்படத்தில் அவரால் நடிக்க முடியவில்லை அவரின் கதாபாத்திரத்திற்கு பதிலாக நடிகை கௌசல்யா நடித்துள்ளார் என்பது குறிப்பிடத்தக்கது.
# சுவலட்சுமி

## தொலைக்காட்சித் துறை

இவர் 2001ஆம் ஆண்டு காலப்பகுதியில் சூலம் என்ற பக்தி தொடரில் இரட்டை வேடத்தில் நடித்துளளார். இந்த தொடர் வாரநாட்களில் சன் தொலைக்காட்சியில் ஒளிபரப்பானது.
# சுவலட்சுமி

## தனிப்பட்ட வாழ்க்கை

சுவலட்சுமி 2001ஆம் ஆண்டில் விஞ்ஞானியான ஸ்வகாடோ பானர்ஜி என்பவரை திருமணம் செய்துகொண்டு ஜெனீவா, சுவிட்சர்லாந்து மற்றும் சான் பிரான்சிஸ்கோ போன்ற நாடுகளில் வாழ்ந்துள்ளார். திரைப்படத் துறையிலிருந்து விலகியதிலிருந்த சுவலட்சுமி பிரான்சிஸ்கோவில் உள்ள கலை பல்கலைக்கழக அகாடமியியில் 2013 ஆம் ஆண்டில் இல்லஸ்ட்ரேஷனில் முதுநிலை நுண்கலைகளில் பட்டம் பெற்றார்.
# சுவலட்சுமி

## தமிழ் மொழியில்

- ஆசை
- லவ் டுடே
- கோகுலத்தில் சீதை
- நிலாவே வா
- இனியவளே
- பொன்மனம்
- தினந்தோறும்
- நீ வருவாய் என
- ஹவுஸ் புல்
- சுயம்வரம்
- மாயி
- பொட்டு அம்மன்
- சந்தோஷம்
# சுவலட்சுமி

## மலையாள மொழியில்

- அநுராகக்கொட்டாரம்
# சுவலட்சுமி

## வங்காள மொழியில்

- உட்டோரன்
# 2011 எம்டி

**2011 எம்டி** (*2011 MD*) என்பது பூமிக்குக் கிட்டவாக, கிட்டத்தட்ட 12,000 கிலோமீட்டர் (7,500 மைல்) தூரத்தில், கடந்து சென்ற ஒரு சிறுகோள் ஆகும். இவை அப்பல்லோ சிறுகோள் வகையைச் சேர்ந்ததாகும். இது 2011 ஆம் ஆண்டு சூன் 27 ஆம் நாள் 17:00 UTC நேரத்துக்கு பூமிக்குக் கிட்டவாக வந்துள்ளது.  
இவ்விண்கல் பூமியை அணுகும் போது அது சூரியனுக்குக் கிட்டவாக இருப்பதாகவே காணப்பட்டது. இதனால் இதனை சிறிது நேரம் மட்டுமே அவதானிக்க முடிந்தது. ஆனாலும், ஆஸ்திரேலியா, தெற்கு ஆப்பிரிக்கா, மற்றும் அமெரிக்காவில் உள்ள தொலைநோக்கிகளின் மூலம் இதனை அவதானிக்க முடிந்துள்ளது  
2011 எம்டி பூமியை நோக்கி வந்திருந்தாலும், அது வளிமண்டலத்திலேயே முழுமையாக எரிந்திருக்கும் எனவும், பூமியில் எதுவித சேதத்தையும் ஏற்படுத்தியிருக்காது எனவும் நாசா தெரிவித்துள்ளது.
# ரோகிணி (நடிகை)

**ரோகிணி** (*Rohini*) (பிறப்பு: திசம்பர் 15, 1969) தென்னிந்தியத் திரைப்பட நடிகை ஆவார். இவர் குறிப்பிடத்தக்க தமிழ் மற்றும் மலையாளப் படங்களில் நடித்துள்ளார். 1976-ல் குழந்தை நட்சத்திரமாக அறிமுகமானார். தற்போது தமிழ்த் திரையுலகக் கதாநாயகிகளுக்கு பின்னணிக் குரல் கொடுத்து வருகிறார். இவர் ஜோதிகா, தபூ, ரஞ்சிதா, ஐஸ்வர்யா ராய் மற்றும் பலருக்கும் பின்னணிக் குரல் கொடுத்துள்ளார். இவர் தமிழக அரசின் கலைமாமணி விருது பெற்றார். பின்பு 2017ஆம் ஆண்டு வனிதா விருது பெற்றார்.
# ரோகிணி (நடிகை)

## இளமைக்காலம்

ரோகிணி திசம்பர் 15, 1969 ஆம் ஆண்டு அப்பாராவு நாயுடு, ராதாசரஸ்வதி ஆகியோருக்கு பிறந்தார். இவர் நடிகர் ரகுவரனை 1996ஆம் ஆண்டு மணந்தார். ரகுவரன் பல தமிழ்த் திரைப்படங்களில் வில்லன் மற்றும் குணச்சித்திர வேடங்களில் நடித்து பெயர் பெற்றவர். இவர்களுக்கு ரிஷிவரன் என்ற ஒரு மகன் உள்ளார்.
# ரோகிணி (நடிகை)

## மணமுறிவு

ரோகினியின் ரகுவரன் போதைப் பழக்கத்திற்கு அடிமையானதால் அவரது திரை வாழ்க்கையை மட்டுமின்றி சொந்த வாழ்க்கையும் பாதிக்கப்பட்டது. இத்தகைய போதை பழக்கத்தால் மனைவி ரோகிணியும் இவரை விட்டுப் பிரிந்து செல்ல நேர்ந்தது. 2004ஆம் ஆண்டில் சட்டப்படி இருவரும் மணமுறிவு பெற்றுக்கொண்டனர். தனது போதை பழக்கத்தில் இருந்து விடுபட முயற்சி செய்தாலும், அவரால் போதை பழக்கத்தில் இருந்து மீண்டு வர முடியாமல் போனது. பின்பு மார்ச்சு 19, 2008ஆம் ஆண்டு உடல்நலக் குறைவால் காலமானார்.
# ஓஸ்வால்ட் அவேரி

**ஓஸ்வால்ட் அவேரி** (*Oswald Avery*, அக்டோபர் 21, 1877 - பெப்ரவரி 2, 1955) கனடாவில் பிறந்த அமெரிக்க மருத்துவர் மற்றும் மருத்துவ ஆராய்ச்சியாளர். இவர் தனது வாழ்க்கையின் பெரும் பகுதியை நியூயார்க்கில் உள்ள ராக்பெல்லர் பல்கலைக்கழக மருத்துவமனையில் கழித்தார். குரோமோசோம்கள் மற்றும் மரபணுக்கள் டி.என்.ஏ வால் ஆனவை என்று கண்டுபிடித்தற்காக இவர் நன்கறியப்படுகிறார்.
# உரோசலிண்டு பிராங்குளின்

**உரோசலிண்டு பிராங்குளின்** எனப்படும் **ரோசலிண்ட் எல்சி பிராங்க்ளின்** (*Rosalind Elsi Franklin*, 25 ஜூலை 1920 - 16 ஏப்ரல் 1958) ஒரு பிரித்தானிய அறிவியலாளர். உயிர் இயற்பியல் அறிஞர், வேதியலாளர், இவர் மூலக்கூறு உயிரியல் மற்றும் எக்சு கதிர் படிக வரைவி நிபுணர் (X-ray Crystallography) என பலவகைத் துறைகளிலும் தனது திறமையை வெளிப்படுத்தியவர். மரபணு, வைரசு, நிலக்கரி மற்றும் கிராபைட் ஆகியவற்றின் வடிவமைப்பைக் கண்டுபிடிப்பதில் பெரும் பங்காற்றியவர்.
# உரோசலிண்டு பிராங்குளின்

## இளமை மற்றும் கல்வி

பிராங்குளின் இலண்டனில் உள்ள நோட்டிங் மலை என்ற ஊரில் 1920 ஆம் ஆண்டு ஜூலை மாதம் 25 ஆம் நாள் பிறந்தார். ஒரு பணக்கார மற்றும் செல்வாக்கு மிக்க ஆங்கிலேய யூத குடும்பத்தில் பிறந்தார். இவரது தந்தை 'எல்லிஸ் ஆர்தர் பிராங்க்ளின்' (1894-1964),இலண்டனில் வணிக வங்கி ஒன்றினைத் தொடங்கி நடத்திவந்தார். இவருடைய தாயார் 'முரியேல் பிரான்சஸ் வேலி' (1894-1976). இவரது குடும்பத்தினர் பலரும் அரசில் உயர்பதவிகளை வகித்து வந்தனர்.  
புனித பவுல் மகளிர் பள்ளியிலும், வடக்கு இலண்டன் கல்லூரிப் பள்ளியிலும் சேர்ந்து இவர் தனது தொடக்கக் கல்வியைப் பயின்றார். இலத்தீன் மற்றும் விளையாட்டுகளில் சிறந்து விளங்கிய பிராங்குளின் பள்ளிப் பருவத்திலேயே அறிவியலில் தணியாத ஆர்வத்தைக் காட்டினார். இவருடைய பதினைந்தாவது வயதில் வேதியல் ஆராய்ச்சி செய்வதே தன் வாழ்க்கையின் குறிக்கோள் எனத் தீர்மானித்தார். அவர் சமூக சேவையில்தான் ஈடுபடவேண்டும். கல்லூரிப் படிப்பு பெண்களுக்குத் தேவையற்றது என்று கூறிய அவருடைய தந்தையின் எதிர்ப்பையும் மீறி, கேம்பிரிட்ஜில் உள்ள நியூன்ஹாம் கல்லூரியில் சேர்ந்து பயின்றார். 1941-ல் பி.ஏ தேர்வில் வெற்றி பெற்றார். அன்றைய கால கட்டத்தில் பெண்கள் பட்டதாரி ஆனாலும் பெயருக்குப் பின்னால் பட்டத்தினைப் போட்டுக் கொள்ள அனுமதி மறுக்கப்பட்டிருந்தது.
# உரோசலிண்டு பிராங்குளின்

## ஆய்வுப்பணிகள்

இரண்டாம் உலகப் போர் நடைபெற்ற 1941-42 ஆண்டுகளில் தேம்ஸ் நதிக் கரையில் கிங்க்ஸ்டன் என்னும் இடத்தில் அமைந்திருந்த ஆங்கில நிலக்கரிப் பயன்பாட்டு ஆய்வு நிறுவனத்தில் பணியாற்றினார். இங்கு எக்சு கதிர்கள் விளிம்பு விளைவுப் படிகவியல் (X-ray diffraction Crystallography) மூலம் நிலக்கரியின் மூலக்கூற்றின் அமைப்பைக் கண்டுபிடிக்கும் வழிமுறையை உருவாக்கினார். இதன் அடிப்படையில் இவருடைய ஆய்வை அமைத்துக் கொண்டார். தொடர்ந்து கேம்பிரிட்ஜ் பல்கலைக் கழகத்தில் சேர்ந்து ஆய்வுகளை மேற்கொண்டு 1945-ல் முனைவர் பட்டம் பெற்றார்.  
1951-ல் இலண்டனில் மன்னர் கல்லூரியில் மருத்துவ ஆராய்ச்சி நிறுவனத்தில் உயிர் இயற்பியலாளர் பிரிவில் 'ஜான் ரேண்டல்' என்ற அறிவியலறிஞரின் ஆய்வு உதவியாளராகப் பணியாற்றினார் அதே சமயம் தனிப்பட்ட முறையில் கரைசல்களில் உள்ள புரதங்கள், கொழுப்புகளின் (Proteins and lipids)தன்மை பற்றி எக்சு கதிர் விளிம்பு விளைவின் உதவி கொண்டு அறிவதற்கான் ஆய்வுகளில் ஈடுபட்டிருந்தார் இந்த ஆராய்ச்சியில் இவருக்குக் கிட்டிய இந்த முன்னறிவை அறிந்த ரேண்டல், டி.என்.ஏ இழைகளின் அமைப்பு பற்றி ஆராயும்படி பிராங்குளினைக் கேட்டுக் கொண்டார். இந்த ஆய்வுகளுக்கு 'மௌரிசு வில்கின்சு' என்பவரும், இவருடைய ஆய்வு மாணவர் 'ரேமண்ட் கோசிங்' என்பவரும் உதவி புரிந்தனர். எக்சுரே கதிர்குழாயும் மற்றும் நுண்மையான புகைப்படக் கருவியும் வில்கின்சு மூலம் கிடைத்தது. எக்சு கதிர் ஆராய்ச்சியில் இருந்த முன்னறிவே பிராங்குளினை மரபணு அமைப்பை ஆராயும் அறிவியலறிஞர்களுடன் பணியாற்ற வழிகோலியது.  
மரபணு 1898-ல் ஜோகன்மீச்சர் என்பவரால் கண்டுபிடிக்கப்பட்டது என்றாலும் இருபதாம் நூற்றாண்டில்தான் மரபணுவின் சரியான வடிவம் கண்டுபிடிக்கப்பட்டது. ரோசலிண்ட் பிராங்க்ளினின் ஆராய்ச்சியே இதற்கு அடித்தளமாக அமைந்தது.
# உரோசலிண்டு பிராங்குளின்

## மரபணு வடிவம் குறித்த ஆய்வு

பிராங்குளின் 1951-1953 ஆம் ஆண்டு வரை மரபணு ஆராய்ச்சியில் ஈடுபட்டு மரபணுவின் பதிப்பை எக்சு கதிர்களின் விளிம்பு விளைவுப் படிகவியல் மூலம் படம் பிடித்தார். இந்தப் படங்களை பிராங்க்ளினின் அனுமதி பெறாமலேயே வில்கின்சு, வாட்சனுக்குக் காண்பித்தார் வாட்சன், கிரிக் ஆகிய இருவரும் மரபணு வடிவத்தைக் கண்டறியும் ஆய்வில் அப்போது ஈடுபட்டிருந்தனர். மரபணு இழை சுருள் வடிவம் கொண்டது என்பதனை மெய்ப்பிக்க மிகச் சிறந்த ஆதாரம் பிராங்க்ளின் எடுத்த படமே என அவர்கள் உணர்ந்தனர். அதனைப் பயன் படுத்தி அவர்களின் ஆராய்ச்சியைத் தொடர்ந்தனர். இந்த ஆராய்ச்சிகளில் அவர்கள் பெற்ற வெற்றியின் அடிப்படையில் வாட்சன், கிரிக், வில்கின்சு ஆகிய மூவருக்கும் பின்னால் நோபல் பரிசு வழங்கப்பட்டது.
# உரோசலிண்டு பிராங்குளின்

## வைரசுகள் குறித்த ஆய்வுகள்

தனது சூழ்நிலை காரணமாக பிராங்க்ளின் இலண்டனில் உள்ள பர்பெக் கல்லூரியில் சேர்ந்து தனக்கென்று ஓர் ஆய்வுக் குழுவை உருவாக்கித் தன்னுடைய பழைய ஆய்வுகளைத் தொடர்ந்தார். வைரசுகள் பற்றிய ஆய்வுகளில் ஈடுபட்டார். ஐந்து ஆண்டுகளில் 17 ஆய்வறிக்கைகளை வெளியிட்டார். ஆய்வின் பொருட்டு அமெரிக்கா சென்ற போது பிராங்க்ளினுக்குக் கருப்பைப் புற்றுநோய் இருப்பது கண்டுபிடிக்கப்பட்டது. தன்னுடைய ஆய்வுகளின் இடையே மூன்று முறை அறுவை சிகிச்சை மற்றும் பல சிகிச்சைகளை மேற்கொண்டும் உடல் நலம் தொடர்ந்து பாதிப்படைந்தது. சிகிச்சை பலனின்றி இவருடைய 37-ஆவது வயதில் 1958 -ல் பிராங்க்ளின் மரணமடைந்தார்.
# உரோசலிண்டு பிராங்குளின்

## நோபல் பரிசு பரிந்துரை-விதி முறைகள்

வாட்சன் அவருடைய ஆராய்ச்சியப் பற்றி நூல் வெளியிட்ட போது மரபணு கண்டுபிடிப்பில் உரோசலிண்டு பிராங்குளின் பற்றி எழுதாமல் தவிர்த்தார். ஆனால் பின்னர் ஒரு சமயம் கிரிக், **இதே கண்டுபிடிப்பை எட்ட பிராங்க்ளின் இன்னும் இரண்டு அடிகள் மட்டும் எடுத்து வைக்க வேண்டியிருந்தது** என்று எழுதியிருந்தார். புகைப்படத்தை வாட்சனுக்குத் தந்த வில்கின்சு மட்டுமே நோபல் பரிசு பெற்ற போது பிராங்க்ளின் பற்றிக் குறிப்பிட்டுப் பேசினார். வாட்சன், கிரிக் மற்றும் வில்கின்சு மூவருக்கும் 1962 ஆம் ஆண்டு நோபல் பரிசு கிடைத்தபோது பிராங்க்ளின் இறந்து நான்கு வருடங்கள் ஆகியிருந்தன. நோபல் பரிசு பரிந்துரை விதிகளின் படி மூன்று நபர்களுக்கு மேல் ஓர் ஆராய்ச்சிக்கு பரிசு வழங்க அனுமதி இல்லை .மேலும் இறந்த பிறகு ஒருவருக்கு நோபல் பரிசு வழங்கும் வழக்கமும் கிடையாது. இதனால் உரோசலிண்டு பிராங்குளினுக்கு நோபல் பரிசு கிடைக்காமலேயே போயிற்று. பிற்காலத்தில் ரோசலிண்ட் பிராங்க்ளினுடன் பணிபுரிந்தவர்களும் அவருடைய நண்பர்களும், பற்பல ஆராய்ச்சிகளின் போது அவர் எழுதிய குறிப்பேடுகளை வெளிச்சத்திற்குக் கொண்டு வந்து பிராங்க்ளினை உலகறியச் செய்தனர். மரபணு வின் வடிவத்தைக் கூட்டாக அன்றி தனியொரு பெண்ணாக உழைத்துக் கண்டறிந்ததை உலகம் புரிந்துகொண்டது.
# உரோசலிண்டு பிராங்குளின்

## சிறப்புகள்

மற்றும் அறிவியலுக்கான உரோசலிண்டு பிராங்குளின் பல்கலைக்கழகம். சிகாகோ ]]
பிராங்க்ளினைப் போற்றும் வகையிலும் இவருக்கு மரியாதை செலுத்தும் வகையிலும் 2004-ஆம் ஆண்டு சிகாகோ மருத்துவப் பள்ளி என்னும் பெயரை மருத்துவம் மற்றும் அறிவியலுக்கான ரோசலிண்ட் பிராங்க்ளின் பல்கலைக்கழகம் (Rosalind Franklin University of Medicine and Science) என்று மாற்றி அமைத்தனர்^ Dedication| of Rosalind Franklin University|. அது மட்டுமல்லாமல் இங்கிலாந்திலும் அமெரிக்காவிலும் பல ஆராய்ச்சிக் கூடங்கள் மற்றும் உயர்கல்வி நிலையங்களுக்கு இவருடைய பெயர் சூட்டப்பட்டது.  
'அறிவியல் ஒளி' மே 2010 இதழ்
# ரொனால்டு ஜார்ஜ் ரெய்போர்டு நோரிசு

}}
**ரொனால்டு ஜார்ஜ் ரெய்போர்டு நோரிசு** (*Ronald George Wreyford Norrish*, 9 நவம்பர் 1897 - 7 சூன் 1978) ஆங்கிலேய வேதியியலாளர். இவர் கேம்பிரிட்சில் பிறந்து பெர்சே பள்ளியில் கல்வி பயின்றார். இவருக்கு 1967 ஆம் ஆண்டில் வேதியியலுக்கான நோபல் பரிசு வழங்கப்பட்டது.
# ராபர்ட் கால்லோ

**ராபர்ட் சார்லஸ் கால்லோ** (பி. மார்ச் 23, 1937) ஒரு அமெரிக்க உயிரியல் மற்றும் மருத்துவ ஆராய்ச்சியாளர். கல்லோ பால்டிமோரில் உள்ள மேரிலாந்து மருத்துவ பல்கலைக்கழகத்தில் மனித வைரஸ் ஆய்வு நிறுவன இயக்குநர். இவர் பிராவிடன்ஸ் கல்லூரியில் 1959 ல் உயிரியல் BS பட்டம் பெற்றார். பின்னர் 1963 ல் பிலடெல்பியா, பென்சில்வேனியா ஜெபர்சன் மருத்துவ கல்லூரியில் எம்டி பெற்றார். இவர் சிகாகோ பல்கலைக்கழகத்தில் அவரது மருத்துவ மேற்படிப்பு முடித்த பிறகு, இவர் தேசிய புற்றுநோய் நிறுவனத்தில் ஆராய்ச்சியாளர் ஆனார். ஹெச்.ஐ.வி தீநுண்மத்தை கண்டறிந்ததற்காகப் பரவலாக அறியப்படுகிறார்.
# ஸ்டான்லி கோஹன் (உயிர்வேதியியலாளர்)

**ஸ்டான்லி கோஹன்** (*Stanley Cohen*, பி. நவம்பர் 17, 1922) ஒரு அமெரிக்க உயிரியலாளர். இவர் ப்ரூக்ளின் கல்லூரியில் 1943 இல் தனது இளங்கலை பட்டம் பெற்றார். இவர் பணம் சம்பாதிக்க ஒரு பால் பதப்படுத்தும் ஆலையில் ஒரு நுண்ணுயிரியல் வல்லுனராக பணிபுரிந்த பிறகு, 1945 இல் ஒபெர்லின் கல்லூரி விலங்கியலில் எம்.ஏ. பட்டம் பெற்றார். 1948 இல் மிச்சிகன் பல்கலைக்கழகத்தில் வேதியியல் துறையில் முனைவர் பட்டம் பெற்றார். நரம்பு வளர்ச்சிக் காரணி யைக் கண்டுபிடித்தற்காகப் பரவலாக அறியப்படுகிறார். 1986ம் ஆண்டு மருத்துவம் அல்லது உடலியங்கியலுக்கான நோபல் பரிசை ரீட்டா-லெவி மோன்டால்சினியுடன் சேர்ந்துப் பெற்றவர்.
# ரொனால்ட் கோஸ்

**ரொனால்ட் கோஸ்** (*Ronald Coase*, பி. டிசம்பர் 29, 1910 - 2013) பிரிட்டனில் பிறந்த் அமெரிக்கப் பொருளியாலாளர். சிகாகோ சட்ட பல்கலைக்கழகத்தின் பொருளியல் ஓய்வுபெற்ற மதிப்புறு பேராசிரியராய் பணிபுரிந்து வருகிறார். இவர் 1991 ல் பொருளாதாரத்தில் நோபல் பரிசு பெற்றார்.
# லிண்டா பக்

**லிண்டா பக்** (*Linda Buck*, பி: ஜனவரி 29, 1947 ) ஒரு அமெரிக்க உயிரியலாளர். இவர் தனது சக ஆய்வாளர் ரிச்சார்ட் ஆக்செலுடன் இணைந்து 2004 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசு பெற்றார். பக் வாஷிங்டன் அருகில் உள்ள சியாட்டில் நகரில் பிறந்தார். வாஷிங்டன் பல்கலைக்கழகத்தில் 1975 ல் உளவியல் மற்றும் நுண்ணுயிரியல் பிரிவில் இளங்கலை அறிவியல் பட்டம் பெற்றார். இவர் டாலசில் உள்ள டெக்சாஸ் பல்கலைக்கழகத்தில் 1980 ல் நோயெதிர்ப்பியல் துறையில் பிஎச்டி பட்டம் பெற்றார்.
# கிறிஸ்டைன் லகார்டே

**கிறிஸ்டைன் மேடலீன் ஓடெட் லகார்டே ** (Christine Madeleine Odette Lagarde, பிறப்பு 1 சனவரி 1956) பிரான்சின் தற்போதைய நிதி அமைச்சரும் பன்னாட்டு நாணய நிதியத்தின் முதல் பெண் தலைவராக சூலை 5, 2011 அன்று பொறுப்பேற்க தெரிவு செய்யப்பட்டுள்ளவருமாவார். சூன் 2007 அன்று பிரான்சின் நிதி அமைச்சராக குடியரசுத் தலைவர் நிக்கொலா சார்கோசியால் நியமிக்கப்பட்டார். முன்னதாக, டொமினிக் வில்லெபின்னின் அரசில் வேளாண் அமைச்சராகவும் வணிக அமைச்சராகவும் பங்காற்றி யுள்ளார். ஜி8 நாடுகள் ஒன்றில் பொருளாதார விவகார அமைச்சராகப் பணியாற்றிய முதல் பெண் மற்றும் பன்னாட்டு நாணய நிதியத்தின் முதல் தலைவர் என்ற பெருமையும் கொண்டவர்.  
ஏகபோகத்திற்கு எதிரான மற்றும் தொழிலாளர் நலன் வழக்கறிஞராக அறியப்பட்ட லகார்டே பன்னாட்டு சட்ட நிறுவனம், பேக்கர் & மெக்கன்சியின் முதல் பெண் தலைவராக பொறுப்பேற்று வரலாறு படைத்துள்ளார்.
நவம்பர் 16, 2009 நாளிட்ட *த பினான்சியல் டைம்ஸ்* இதழ் ஐரோப்பிய வலயத்தில் மிகச்சிறந்த நிதி அமைச்சராக தரவரிசைப்படுத்தி உள்ளது. 2009ஆம் ஆண்டு *போர்ப்ஸ்* இதழ் வெளியிட்ட உலகின் மிகச் செல்வாக்குமிக்க பெண்கள் பட்டியலில் லகார்டே 17வதாக குறிப்பிடப்பட்டுள்ளார் .  
சூன் 28, 2011, பாலியல் குற்றவழக்குத் தொடரப்பட்டுள்ள டொமினிக் ஸ்ட்ராஸ்-கானிற்கு மாற்றாக பன்னாட்டு நாணய நிதியத்தின் அடுத்த மேலாண் இயக்குநராக தெரிந்தெடுக்கப்பட்டுள்ளார். சூலை 5, 2011 முதல் ஐந்தாண்டுகளுக்கு இந்தப் பதவியில் இருப்பார்.
# கிறிஸ்டைன் லகார்டே

## ஊடகம்

2011 ஆண்டு வெளியான எச்பிஓ நிறுவனத்தின் *டூ பிக் டு ஃபெயில்* என்ற திரைப்படத்தில் லைலா ராபின்சு என்ற நடிகை லகார்டேயாக சித்தரிக்கப்படுள்ளார்.
# புருஷ சூக்தம்

விளக்கத்துடன் புருஷ சூக்தத்தின் முதலிரண்டு மந்திரங்கள்]]
**புருஷ சூக்தம்** (Purusha sukta) (**), ரிக் வேதத்தில், மண்டலம் 10, மந்திரம் 90, 16 செய்யுட்கள் பிரபஞ்ச இறைவனைத் (Cosmic Being) துதிக்கும் பகுதியாகும்.  
புருஷ சூக்த மந்திரம் 16 செய்யுட்கள் கொண்டது. அதில் 15 செய்யுட்கள் **அனுஸ்டுப்** சந்தசிலும், மற்றும் இறுதிச் செய்யுள் **திருஷ்டுப்** சந்தசிலும் பாடப்படுவதாகும்.
# புருஷ சூக்தம்

## மையக்கருத்து

புருஷ சூக்தத்தின் நோக்கம் பிரபஞ்சத்தின் ஆன்மீக ஐக்கியத்தை விளக்குதே ஆகும். பிரபஞ்சப் படைப்பிற்கு ஆதாரமான புருஷனின் இயற்கைத் தோற்றத்தை எடுத்துரைக்கிறது.  
பாலில் நெய்போல் இயல்பாக எங்கும் ஊடுருவிப் பரவியுள்ள, உள்ளுறை இயல்பினரான இறைவனை வெளிப்படுத்தும் இப்பிரபஞ்சத்தை அறிய, அறிவுக்கு அப்பாற்பட்டது.
பிரபஞ்ச படைப்பிற்கு காரணமான புருஷனை (படைப்பவனை) இரண்யகர்பன், விசுவகர்மா அல்லது பிரஜாபதிகளுடன் அடையாளப்படுத்தி, ஆகாயம் மற்றும் காலத்துடன் (Space and Time) பிரபஞ்சத்தை வெளிப்படுத்துபவராக வர்ணிக்கிறது.
# புருஷ சூக்தம்

## மையக்கருத்து

### புருஷன்

செய்யுள் 2 முதல் 5 முடிய புருஷனை விளக்குகிறது. புருஷன், பிரபஞ்சம் முழுவதும் உணர்வுள்ள பொருட்களிலும்; உணர்வற்ற பொருட்களில் பரவியுள்ளது. புருஷன் ஆயிரம் தலைகள், கண்கள், கால்களுடன் பிரபஞ்சத்தின் பத்து திசைகளையும் கடந்து நிற்கிறான். கடந்த கால, நிகழ்கால மற்றும் வருங்காலத்தின் அனைத்துப் படைப்புகளும் புருஷனால் மட்டுமே நிகழ்த்தப்படுகிறது.
# புருஷ சூக்தம்

## மையக்கருத்து

### படைப்பு

ரிக் வேதத்தின் 5 முதல் 15 முடிய உள்ள செய்யுட்கள் பிரபஞ்சப் படைப்புகள் குறித்து விளக்குகிறது.
புருஷனின் மனதிலிருந்து தோன்றிய விராட் எனும் பிரபஞ்சப் படைப்பு துவங்கிறது. விராட், பல்வேறுபட்ட உணர்வுள்ள சீவராசிகளுக்கும், உணர்வற்ற சடப் பொருட்களுக்கும் காரணமாக விளங்குகிறது.
# புருஷ சூக்தம்

## மையக்கருத்து

### யக்ஞம்

யக்ஞம் எனும் புனித வேள்வி மூலம் புருஷனால் இப்பிரபஞ்சமும், அனைத்து உயிர்களும் படைக்கப்பட்டது.
# புருஷ சூக்தம்

## உரை

புருஷ சூக்தத்திற்கு உரைகள் சாயனாச்சாரியர், பட்டபாஸ்கரர், இரங்கராமாநுஜ முனி, மகீதரர், உவட்டாச்சாரியர் ஆகியோரால் எழுதப்பட்டுள்ளன.
# புருஷ சூக்தம்

## இதனையும் காண்க

- புருச தத்துவம்
- ஸ்ரீ சூக்தம்
# புருஷ சூக்தம்

## அடிக்குறிப்புகள்

;ஆதாரங்கள்
-
-
# அகில உலக கிருஷ்ண பக்திக் கழகம்

**அகில உலக கிருஷ்ண பக்திக் இயக்கம்** அல்லது **இஸ்கான்** எனவும் பிரபலமாகவும் **ஹரே கிருஷ்ணா இயக்கம்** என்று அன்புடனும் அழைக்கப்படும் இவ்அமைப்பு மத்திய காலத்தில் இந்தியாவில் ஏற்பட்ட ஐரோப்பியரின் மதக் கெடுபிடிகளில் இருந்து இந்து சமயத்தையும் இந்திய மரபுரிமைகளையும் பாதுகாத்துக் கொள்வதற்காக ஏற்படுத்தப்பட்ட அமைப்புகளில் குறிப்பிடத்தக்கதாக விளங்குகின்றது.
# அகில உலக கிருஷ்ண பக்திக் கழகம்

## தோற்றம்

1896 செப்டம்பர் முதலாம் நாளில் கல்கத்தாவில் பிறந்த பக்திவேதாந்த சுவாமி பிரபுபாதா மற்றும் பக்திசொரூப தாமோதர சுவாமி ஆகியோர் இவ்வமைப்பின் நிறுவனராவர். இவரது ஆன்மீகக் குருவாகிய ஸ்ரீல பக்தி சித்தாந்த சரஸ்வதி கோஸ்வாமி என்பவரின் வேண்டுகோளின் பெயரால் சைதன்யர் போதனைகளை உலகமெங்கும் பரப்ப இவ்வமைப்பை இவர் உருவாக்கினார்.
# அகில உலக கிருஷ்ண பக்திக் கழகம்

## இதனையும் காண்க

- கௌடிய வைணவம்
- சைதன்யர்
- பக்திவேதாந்த சுவாமி பிரபுபாதா
- பக்திசொரூப தாமோதர சுவாமி
# வெற்றுக் கணம்

கணக்கோட்பாட்டில், **வெற்றுக் கணம்** (*empty set*) என்பது உறுப்புகளே இல்லாத தனித்ததொரு (unique) கணமாகும். அடிக்கோள் சார்ந்த கணக்கோட்பாட்டில் வெற்றுக்கணமானது, வெற்றுக் கண அடிக்கோள் மூலம் தரப்பட்டுள்ளது. ஏனைய கோட்பாடுகளில் வெற்றுக் கணம் இருப்பதை உய்த்தறிந்து தெரிந்து கொள்ளலாம். கணங்களுக்குரிய பண்புகள் எல்லாம் வெற்றுக் கணத்திற்கும் பொருந்தும் என்பதை எளிதாகக் காணலாம்.
# வெற்றுக் கணம்

## குறியீடு

வெற்றுக் கணத்தின் சில குறியீடுகள்:  
- **{}**
- <math>\varnothing</math>
- <math>\emptyset</math>.  
கடைசி இரு குறியீடுகளும் டேனிய மற்றும் நார்வீஜிய எழுத்தான Ø ன் அடையாளமாக 1939ல் பூர்பாக்கி குழுவால் (Bourbaki group) அறிமுகப்படுத்தப்பட்டன. (இந்த எழுத்துக்கும் கிரேக்க எழுத்தான Φ (phi) க்கும் எந்தவொரு தொடர்பு இல்லை).  
வெற்றுக் கணத்தின் பிற குறியீடுகள்:  
- **Λ**
- **0**
# வெற்றுக் கணம்

## பண்புகள்

இரு கணங்கள் சமமானதாக இருக்க வேண்டுமெனில் அவற்றிலுள்ள உறுப்புகள் எல்லாம் சமமாக இருக்க வேண்டும். எந்தவொரு உறுப்பும் இல்லாமல் ஒரேயொரு கணம் மட்டுமே இருக்க முடியும் என்பதால் வெற்றுக் கணம் தனித்தன்மை கொண்டதாகும்.  
***A* என்ற ஏதாவது ஒரு கணத்திற்கு**:
- வெற்றுக் கணம், *A* ன் உட்கணமாகும்.
- <math>\forall A: \varnothing \subseteq A\, .</math>
- *A* மற்றும் வெற்றுக் கணத்தின் சேர்ப்பு *A* கணமாகும்.
- :<math>\forall A: A \cup \varnothing = A\, .</math>
*A* மற்றும் வெற்றுக் கணத்தின் வெட்டு வெற்றுக் கணமாகும்.
- :<math>\forall A: A \cap \varnothing = \varnothing\, .</math>
- *A* மற்றும் வெற்றுக் கணத்தின் கார்டீசியன் பெருக்கற்பலன் வெற்றுக் கணமாகும்.
- :<math>\forall A: A \times \varnothing = \varnothing\, .</math>  
**வெற்றுக் கணத்தின் பண்புகள்**:
- வெற்றுக் கணத்தின் ஒரேயொரு உட்கணம் வெற்றுக் கணம் மட்டுமே.
- :<math>\forall A: A \subseteq \varnothing \Rightarrow A = \varnothing\, .</math>
- வெற்றுக் கணத்தின் அடுக்குக் கணத்திலுள்ள ஒரேயொரு உறுப்பு வெற்றுக் கணம் மட்டுமே.
- :<math>2^{\varnothing} = \{\varnothing\}\, .</math>
- வெற்றுக் கணத்திலுள்ள உறுப்புகளின் எண்ணிக்கை பூச்சியமாகும். அதாவது வெற்றுக் கணத்தின் முதலெண் 0.
- :<math>| \varnothing | = 0\, .</math>  
வெற்றுக் கணத்துக்கும் பூச்சியத்துக்கும் இடையேயுள்ள இணைப்பு, இயல் எண்களின் கணக் கோட்பாட்டு வரையறையிலும் தொடர்கிறது. இதில் இயல் எண்களைக் குறிப்பதற்கு கணங்கள் ஒப்புருக்களாகப் (model) பயன்படுத்தப்படுகின்றன. அதில், பூச்சியத்துக்கு வெற்றுக் கணம் ஒப்புருவாகப் பயன்படுத்தப்படுகிறது.  
எந்தவொரு பண்பிற்கும்:
- <math>\varnothing</math> கணத்தின் ஒவ்வொரு உறுப்பிற்கும் அப்பண்பு பொருந்தும்;
- அப்பண்பு பொருந்தாத எந்தவொரு உறுப்பும் <math>\varnothing</math> கணத்தில் இல்லை.  
மறுதலையாக, ஏதேனும் ஒரு பண்பு மற்றும் ஏதேனும் ஒரு கணம் *V* க்கு:
- *V* கணத்தின் ஒவ்வொரு உறுப்புக்கும் அப்பண்பு பொருந்தும்;
- அப்பண்பு பொருந்தாத எந்தவொரு உறுப்பும் *V* கணத்தில் இல்லை.
:என்ற இரு கூற்றுகளும் பொருந்தினால்,
: <math>V = \varnothing</math>  
உட்கணத்தின் வரையறைப்படி, வெற்றுக் கணமானது எந்தவொரு கணம், *A* -க்கும் உட்கணமாகும். ஏனென்றால் <math>\varnothing</math> கணத்தின் ஒவ்வொரு உறுப்பு *x* -ம், கணம் *A* -ல் இருக்கும். இது உண்மை இல்லையென்றால் *A* -ல் இல்லாத ஒரு உறுப்பு (குறந்தபட்சம் ஒன்றாவது) <math>\varnothing</math> -ல் இருக்க வேண்டும். அப்படி ஒரு உறுப்பு <math>\varnothing</math> _ல் இருக்குமானால் அது வெற்றுக் கணத்தின் வரையறையான உறுப்புகளே இல்லாத கணம் என்பதற்கு முரண்பாடாக அமையும். எனவே <math>\varnothing</math> கணத்தின் ஒவ்வொரு உறுப்பும் *A* -ல் இருக்கும் என்பதும் அதன் விளைவாக வெற்றுக் கணமானது, *A* கணத்தின் உட்கணமாகும் என்பதும் மெய்யாகிறது. எனினும் *<math>\varnothing</math> கணத்தின் ஒவ்வொரு உறுப்பும்* என்ற கூற்றானது, ஆணித்தரமான கருத்து கிடையாது, இது ஒரு பொருத்தமற்ற உண்மையாகும். பெரும்பாலும் இக்கூற்று, *வெற்றுக் கணத்தின் உறுப்புகளுக்கு அனைத்தும் மெய்யாகும்* என்றவாறு புரிந்து கொள்ளப்படுகிறது.
# வெற்றுக் கணம்

## பண்புகள்

### வெற்றுக் கணத்தின் மீதான செயல்கள்

வெற்றுக் கணத்தின் மீதான செயல்கள் வழக்கமான செயல்கள் போன்றவை அல்ல. எடுத்துக்காட்டாக,  
- வெற்றுக் கணத்தின் உறுப்புகளின் கூட்டுத் தொகை பூச்சியமாகும்.
- வெற்றுக் கணத்தின் உறுப்புகளின் பெருக்குத் தொகை 1 ஆகும்.  
இம்முடிவுகள் வெற்றுக் கணத்தின் உறுப்புகளை விட கூட்டல் மற்றும் பெருக்கல் செயல்களின் தன்மையைத்தான் கூறுகின்றன. உதாரணமாக, கூட்டலின் முற்றொருமை உறுப்பு 0, பெருக்கலின் முற்றொருமை 1 என்ற கருத்துதான் இச்செயல்களைப் பற்றிக் கூறும்போது முன்னிற்கிறது.
# மாநில வரி வருவாய் அடிப்படையில் இந்திய மாநிலங்களின் பட்டியல்

இது (நடுவண் அரசின் வரிப் பங்கீடல் அல்லாது) மாநில வரி வருவாய் அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும் .  
| வரி வருவாய் |  |  |
| --- | --- | --- |
| - | ** இந்திய ** | **3033087 கோடி** |
| 1 | மகாராஷ்டிரா | 451777 கோடி |
| 2 | ஆந்திர பிரதேசம் | 323369 கோடி |
| 3 | உத்தர பிரதேசம் | 296417 கோடி |
| 4 | தமிழ்நாடு | 273424 கோடி |
| 5 | கர்நாடகம் | 252620 கோடி |
| 6 | குஜராத் | 179578 கோடி |
| 7 | மேற்கு வங்காளம் | 169910 கோடி |
| 8 | ராஜஸ்தான் | 150741 கோடி |
| 9 | கேரளா | 138221 கோடி |
| 10 | ஹரியானா | 136291 கோடி |
| 11 | மத்திய பிரதேசம் | 127222 கோடி |
| 12 | பஞ்சாப் | 118022 கோடி |
| 13 | சட்டீஸ்கர் | 72382 கோடி |
| 14 | ஜார்க்கண்ட் | 70748 கோடி |
| 15 | ஒரிசா | 66181 கோடி |
| 16 | பீகார் | 37036 கோடி |
| 17 | ஜம்மு காஷ்மீர் | 34644 கோடி |
| 18 | அசாம் | 32238 கோடி |
| 19 | உத்தரகண்ட் | 32202 கோடி |
| 20 | இமாச்சல் பிரதேசம் | 27409 கோடி |
| 21 | கோவா | 23251 கோடி |
| 22 | திரிபுரா | 4725 கோடி |
| 23 | மேகாலயா | 4592 கோடி |
| 24 | அருணாச்சல பிரதேசம் | 2711 கோடி |
| 25 | மணிப்பூர் | 2685 கோடி |
| 26 | நாகாலாந்து | 1776 கோடி |
| 27 | மிசோரம் | 1547 கோடி |
| 28 | சிக்கிம் | 1368 கோடி |
# அபராசித வர்ம பல்லவன்

**அபராசித வர்ம பல்லவன்** காஞ்சிபுரத்தை தலைநகராகக் கொண்டு ஆண்டுவந்த பல்லவப் பேரரசின் கடைசி மன்னனாவான். ஒன்பதாவது நூற்றாண்டின் இரண்டாம் பகுதியில் ஆட்சி புரிந்த அபராசிதன் கிபி 880-897 ஆண்டு திருப்புறம்பியத்தில் நடந்த போரில் பாண்டிய மன்னன் வரகுண வர்மனை தோற்கடித்தான். அதன்பிறகு சோழற்களுக்கு போரின் வெற்றி பரிசாக தனி ஆளுமையை வழங்கிய அபராசிதபல்லவன, சில ஆண்டுகளில் சோழர்களினால் வேறொரு போரில் வீழ்த்தப்பட்டான்.அவனோடு தொண்டைமண்டல பல்லவர் ஆட்சி முடிவுற்றது.
# ஊடக வெளிப்பாடு அடிப்படையில் இந்திய மாநிலங்களின் தரவரிசை

இது மாநில ஊடக வெளிப்பாடு அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும்  
| 1 | 2 | கேரளா | 97 | 90 |  |
| --- | --- | --- | --- | --- | --- |
| 2 | 2 | மணிப்பூர் | 95 | 90 |  |
| 3 | 4 | தமிழ்நாடு | 94 | 88 |  |
| 4 | 1 | கோவா | 93 | 92 |  |
| 5 | 8 | ஆந்திர பிரதேசம் | 93 | 79 |  |
| 6 | 5 | மிசோரம் | 91 | 87 |  |
| 7 | 10 | கர்நாடகம் | 90 | 77 |  |
| 7 | 6 | பஞ்சாப் | 90 | 84 |  |
| 9 | 11 | மகாராஷ்டிரா | 88 | 76 |  |
| 10 | 8 | இமாச்சல் பிரதேசம் | 87 | 79 |  |
| 10 | 7 | ஜம்மு காஷ்மீர் | 87 | 82 |  |
| 12 | 15 | குஜராத் | 84 | 71 |  |
| 13 | 13 | உத்தராஞ்சல் | 83 | 73 |  |
| 14 | 12 | திரிபுரா | 82 | 74 |  |
| 15 | 17 | **முழு**** இந்தியா ** | **80** | **65** |  |
| 16 | 16 | ஹரியானா | 78 | 67 |  |
| 17 | 21 | அசாம் | 77 | 61 |  |
| 17 | 13 | சிக்கிம் | 77 | 73 |  |
| 19 | 25 | உத்தர பிரதேசம் | 76 | 52 |  |
| 20 | 20 | நாகாலாந்து | 75 | 62 |  |
| 20 | 19 | மேற்கு வங்காளம் | 75 | 63 |  |
| 22 | 21 | ஒரிசா | 74 | 61 |  |
| 22 | 27 | ராஜஸ்தான் | 74 | 46 |  |
| 24 | 18 | அருணாச்சல பிரதேசம் | 72 | 64 |  |
| 25 | 28 | பீகார் | 71 | 41 |  |
| 26 | 25 | சட்டீஸ்கர் | 68 | 52 |  |
| 26 | 24 | மத்திய பிரதேசம் | 68 | 53 |  |
| 26 | 23 | மேகாலயா | 68 | 60 |  |
| 29 | 29 | ஜார்க்கண்ட் | 57 | 39 | } |
# ஊடக வெளிப்பாடு அடிப்படையில் இந்திய மாநிலங்களின் தரவரிசை

## குறிப்புதவிகள்

- http://www.nfhsindia.org
# கெழு

கணிதத்தில் **கெழு** அல்லது **குணகம்** (*coefficient*) என்பது ஒரு பல்லுறுப்புக்கோவை, தொடர் அல்லது கோவையின் உறுப்புகளின் பெருக்கல் காரணியாகும். பொதுவாக கெழுக்கள் எண்களாகவே இருக்கும். அதனால் அவை மாறிலிகளாகும். எனவே **எண் கெழு** அல்லது **எண் குணகம்** (*Numerical Coefficient*) எனவும் அழைக்கப்படுகிறது.  
எடுத்துக்காட்டுகள்:  
- 9x என்ற உறுப்பில் x-ன் கெழு 9 ஆகும்.
- 6x+4y என்கிற ஈருறுப்புக் கோவையில், x-ன் கெழு 6 மற்றும் y-ன் கெழு 4 ஆகும்.  
மாறிக்கு முன் எண் ஏதும் குறிப்பிடவில்லை எனில், அதன் கெழு 1 என எடுத்துக் கொள்ளப்படுகிறது. எடுத்துக்காட்டாக,  
- m+n-ல், m மற்றும் n ஆகியவற்றின் கெழு 1 ஆகும்.
- <math>7x^2-3xy+1.5+y</math> என்ற பல்லுறுப்புக்கோவையில்,
:முதல் இரு உறுப்புகளின் கெழுக்கள் 7, −3.
:மூன்றாது உறுப்பு 1.5 ஒரு மாறிலி.
:கடைசி உறுப்பில் கெழு வெளிப்படையாகக் காணப்படவில்லை. அதன் கெழு 1 ஆக எடுத்துக்கொள்ளப்படுகிறது (1 ஆல் பெருக்கப்படுவதால் அந்த உறுப்பில் எந்தவொரு மாற்றமும் நேர்வதில்லை).  
பெரும்பாலும் கெழுக்கள் எண்களாகவே அமைந்தாலும் சிலநிலைகளில் அவை அளவுருக்களாகவும் (parameters) ( *a*, *b*, *c* ...) அமையலாம்.  
எடுத்துக்காட்டு:
இருபடிக் கோவையின் பொதுவடிவம்:
:<math>ax^2+bx+c</math>
இதிலுள்ள *a*, *b*, *c* மாறிகளைக் குறிப்பதில்லை  
ஒருமாறியிலமைந்த பல்லுறுப்புக்கோவை:
:<math>a_k x^k + \dotsb + a_1 x^1 + a_0;\quad</math> <math>k</math> ஏதேனுமொரு முழு எண்,  
:<math>a_k, \dotsc, a_1, a_0</math> இப்பல்லுறுப்புக்கோவையின் கெழுக்கள்.  
இவ்வாறு ஒரு பல்லுறுப்புக்கோவையை எழுதும்போது, *x* இன் ஏதேனுமொரு படிக்குரிய உறுப்பு அப்பல்லுறுப்புக்கோவையில் இல்லையெனில், அதனை 0 ஐக் கெழுவாகக் கொண்ட உறுப்பாக எழுதிக்கொள்ளும் முறையைக் கையாள வேண்டும்.
<math>a_i \ne 0</math> என்றவாறமையும் <math>i</math> இன் மிகப்பெரிய மதிப்பிற்கான கெழு <math>a_i</math> **தலைக்கெழு** அல்லது **முன்னிலைக் கெழு** எனப்படும்.  
எடுத்துக்காட்டு:
:<math>\, 4x^5 + x^3 + 2x^2</math> -இப்பல்லுறுப்புக்கோவையின் தலைக்கெழு 4  
ஈருறுப்புத் தேற்றத்தின் விரிவிலமையும் கெழுக்கள் ஈருறுப்புக் கெழுக்களாகும். ஈருறுப்புக் கெழுக்கள் பாஸ்கலின் முக்கோணத்தில் அட்டவணைப் படுத்தப்பட்டுள்ளன.
# கெழு

## நேரியல் இயற்கணிதம்

நேரியல் இயற்கணிதத்தில் ஒரு அணியின் ஒரு நிரையின் தலைக்கெழு என்பது அந்நிரையில் காணப்படும் முதல் பூச்சியமற்ற உறுப்பாகும்.  
எடுத்துக்காட்டு:  
:<math>
M = \begin{pmatrix}
1 & 2 & 0 & 6\\
0 & 2 & 9 & 4\\
0 & 0 & 0 & 4\\
0 & 0 & 0 & 0
\end{pmatrix}
</math>.  
:இந்த அணியின் முதல் நிரையின் தலைக்கெழு 1
:இரண்டாவது நிரையின் தலைக்கெழு 2
:மூன்றாவது நிரையின் தலைக்கெழு 4
:கடைசி (நான்காவது) நிரையில் தலைக்கெழு இல்லை.  
அடிப்படை இயற்கணிதத்தில் மாறிலிகளாக உள்ள கெழுக்கள் பொதுவில் மாறிகளாகவும் இருக்கலாம்.  
எடுத்துக்காட்டு:  
:<math> v = x_1 e_1 + x_2 e_2 + \dotsb + x_n e_n .</math>  
<math>\lbrace e_1, e_2, \dotsc, e_n \rbrace </math> களை அடுக்களமாகக் கொண்ட திசையன் வெளியிலுள்ள ஒரு திசையன் <math>v</math> இன் ஆட்கூறுகள் <math>(x_1, x_2, \dotsc, x_n)</math> அடுக்களத் திசையனின் கெழுக்களாக உள்ளன.
# மோரியர்

மௌரியப் பேரரசு சங்கத்தமிழ் **மோரியர்** என்று குறிப்பிடுகிறது.  
கி.மு. 321-185 ஆண்டு இடைவெளியில் சிந்து, கங்கைச் சமவெளியில் மோரியப் பேரரசு செல்வாக்குப் பெற்றிருந்தது. இது பண்டைய உலகப் பேரரசுகளில் ஒன்று. சாணக்கியர் உதவியுடன் சந்திரகுப்பதன் நந்தரை வென்று மகதநாட்டுப் பரப்பளவை 50லட்சம் சதுர-கிலோமீட்டர் பரப்புள்ளதாக விரிவுபடுத்தினான். கிழக்கில் அசாம் வரையிலும், மேற்கில் ஈரான் வரையிலும் வென்று நாட்டை விரிவாக்கிய மோரியரின் தாக்கம் தமிழ்நாட்டில் முறியடிக்கப்பட்டது.  
எங்கு எப்போது முறியடிக்கப்பட்டது எனபதைக் காட்டும் சான்று சங்கப்பாடலில் உள்ளது.  
கோசர்களின் செல்வாக்கு தமிழ்நாட்டின் வடமேற்கு மூலையிலிருந்து தெற்கு நோக்கி விரிந்துகொண்டு வந்த காலத்தில் மோகூர் கோசர்களை முறியடித்தது. அப்போது கோசர்களுக்கு உதவியாக மோரியர் படை தமிழ்நாட்டில் நுழைந்தது. எனினும் தோற்றுப் பின்வாங்கி விட்டது.  
வில்லாண்மை மிக்க வடுகர் படையை முன்னடத்தி மோரியர் படை தமிழ்நாட்டில் நுழைந்தது.  
இப்போதுள்ள மங்களூர் மலைப் பிளவுப் பகுதியில் மோரியரின் தேர்ப்படை வழியை உண்டாக்கிக்கொண்டு தமிழ்நாட்டிற்குள் நூழைந்தது. வடநாடுகளில் பொருள் தேடச்சென்ற தமிழர் இந்தத் தேர்க்கால் தடத்தைப் பயன்படுத்திக்கொண்டனர்.
# மோரியர்

### இணைத்துப் பார்க்கவேண்டியது

:ஆரியர் (சங்ககாலம்)
# ஆரியப் பொருநன்

**ஆரியப் பொருநன்** பாணன் என்பவனை மற்போரிட்டுத் தாக்கினான் என அகநானூறு குறிப்பிடுகிறது. பாணன் மார்பில் குத்தும்போது ஆரியப் பொருநனின் கையின் தோள்பட்டை மூட்டு நழுவி விட்டது. எனவே ஆரியப்பொருநன் வீழ்ந்து விட்டான். இது தெரியாமல் பாணன் மேலும் ஆரியப் பொருநனைத் தாக்கினான்.  
இதனைப் பார்த்துக்கொண்டிருந்த கணையன் பாணனின் செயல் கண்டு நாணினான்.  
பக்கத்து வீட்டுக்காரி தலைவியிடம் வந்தாள். தலைவியின் முகத்தையும் கூந்தலையும் தன் மெல்லிய விரல்களால் தடவிக்கொடுத்துக் கொண்டு "நானும் உனக்குத் தங்கை ஆவேன், தெரிந்துகொள்" என்றாள். இவள் தலைவனின் காதல் பரத்தை என்பது தலைவிக்குப் புரிந்து விட்டது. தலைவி தன் கணவன் செயலை எண்ணி நாணம் கொண்டாள். கணையன் நாணியது போல் தலைவி நாணினாள் என்கிறார் புலவர்.
# அமிர்தகழி

**அமிர்தகழி** இலங்கையின் மட்டக்களப்பு மாவட்டத்தின் மண்முனை வடக்கு பிரதேச செயலாளர் பிரிவுக்கு உட்பட்ட ஒரு கிராமமாகும். அமிர்தகழியானது மட்டக்களப்பு மாவட்டத்தின் தொன்மை வாய்ந்த கிராமமாகும். வங்கக்கடலோடு மட்டக்களப்பு வாவி சங்கமமாகும் இடத்தின் அயலில் உள்ளது அமிர்தகழி. மட்டுநகரில் இருந்து இருமைல் தொலைவில் உள்ளது.  
கிழக்கிலங்கையில் அதி பிரபலமான அமிர்தகழி மாமாங்கப் பிள்ளையார் ஆலயம் இக்கிராமத்திலேயே அமைந்துள்ளது.
# ஆரிய அரசன் பிரகத்தன்

**ஆரிய அரசன் பிரகத்**தனைத் தமிழ் அறிவித்தற்காகப் புலவர் கபிலர் குறிஞ்சிப் பாட்டு என்னும் நூலைப் பாடினார்.  
இந்தப் பிரகத்தன் தமிழர் வாழ்வில் நிகழும் களவு ஒழுக்கம் பற்றித் தவறான எண்ணம் கொண்டிருந்தான்.  
தமிழரின் களவு ஒழுக்கம் எப்போதும் திருட்டுத்தனமாகவே வாழும் வாழ்க்கை அன்று.  
அது திருமணம் செய்துகொள்ளும் கற்பு ஒழுக்கத்தில் முடியும் என்னும் அறநெறியை விளக்குவது குறிஞ்சிப்பாட்டு.  
இது பத்துப்பாட்டு நூல்களில் ஒன்று.
# குர்த் வியூத்ரிச்

**குர்த் வியூத்ரிச்** (*Kurt Wüthrich*, பி: அக்டோபர் 4, 1938) ஒரு சுவிஸ் வேதியியலாளர் மற்றும் நோபல் பரிசு பெற்றவர். இவர் சுவிச்சர்லாந்து உள்ள ஆர்பெர்க் என்னுமிடத்தில் பிறந்தார். பெர்ன் பல்கலைக்கழகத்தின் வேதியியல், இயற்பியல், மற்றும் கணித துறையில் பயின்றார். பின்னர் 1964 ல் பாசெல் பல்கலைக்கழகத்தில் சில்வியோ ஃபால்லாப் வழிகாட்டுதலின் கீழ் முனைவர் பட்டம் பெற்றார். 2002 ஆம் ஆண்டு வேதியியலுக்கான நோபல் பரிசினைப் பெற்றார்.
# ரிச்சர்ட் ஆர். எர்ன்ஸ்ட்

**ரிச்சர்ட் ஆர். எர்ன்ஸ்ட்** (*Richard R. Ernst*, பிறப்பு: ஆகஸ்ட் 14, 1933) சுவிட்சர்லாந்தைச் சேர்ந்த இயல்வேதியியல் அறிவியலாளர் மற்றும் நோபல் பரிசு வென்றவர். இவர் சுவிட்சர்லாந்தில் உள்ள விண்டேர்தரில் பிறந்தார். எர்ன்ஸ்ட் 1957 ம் ஆண்டு ஜூரிச்சில் உள்ள நடுவண் தொழில்நுட்பக் கழகத்தில் இருந்து இளநிலை வேதியியல் பட்டம் பெற்றார் பின்னர் 1962-ம் ஆண்டு இயற்வேதியியல் முனைவர் பட்டம் பெற்றார். இவர் மூனிக் மற்றும் சூரிக் பல்கலைக்கழகங்களில் மதிப்புறு முனைவர் பட்டம் பெற்றுள்ளார். எர்ன்ஸ்ட்க்கு 1991 ஆம் ஆண்டில் வேதியியலுக்கான நோபல் பரிசு வழங்கப்பட்டது.
# யொஹான்னஸ் ஜியார்க் பெட்நோர்ட்ஸ்

**யொஹான்னஸ் ஜியார்ஜ் பெட்நோர்ட்ஸ்** (பிறப்பு: மே 16, 1950) ஐபிஎம் சூரிக் ஆய்வுக்கூடத்தில் பணிபுரியும் ஒரு இயற்பியலாளர். ஜெர்மனியில் உள்ள வடக்கு ரைன் வெஸ்ட்பாலியா பிறந்தவர். உயர் வெப்ப மிகுகடத்து திறன் கண்டுபிடிப்புக்காக அறியபடுகிறார். இதற்காக அவர் 1987 ஆம் ஆண்டின் இயற்பியலுக்கான நோபல் பரிசைப் பெற்றார்.
# ஹைன்றிக் ரோரர்

**ஐன்றிக் ரோரர்** (*Heinrich Rohrer*, பிறப்பு ; 6 சூன் 1933) சுவிட்சர்லாந்தைச் சேர்ந்த இயற்பியலாளர். இவர் 1986ம் ஆண்டு வருடு ஊடுருவு நுண்ணோக்கியின் வடிவமைப்புக்காக இயற்பியலுக்கான நோபல் பரிசு பெற்றார்.
# ஹைன்றிக் ரோரர்

## வாழ்க்கை வரலாறு

ரோரெர் சுவிட்சர்லாந்தில் உள்ள செயின்ட் காலனில் பிறந்தார். இவர் 1951 ஆம் ஆண்டு சுவிட்சர்லாந்து நடுவண் தொழில்நுட்ப நிறுவனம் (ஈடீஎச்), இல் சேர்ந்தார். இவர் 1961 இல் உரோசு-மேரி எக்கர் என்பவரை மணந்தார்.
# ஆரிய அண்ணல்

**கனக, விசயர்** என்னும் இரு இமயச்சாரல் மன்னர்களை **ஆரிய அண்ணல்** என்று பதிற்றுப்பத்துப் பதிகம் குறிப்பிடுகிறது.  
சேர அரசன் கடல்பிறக்கு ஓட்டிய செங்குட்டுவன் கண்ணகிக்குச் சிலை செய்யும் கல்லை ஆரிய அரசனை வென்று கொண்டுவந்தான். இமயமலையிலிருந்து சேரன் செங்குட்டுவன் கொண்டுவந்தான் என்று சிலப்பதிகாரம் குறிப்பிடுகிறது.  
இமயவரம்பன் நெடுஞ்சேரலாதன் இமயத்தில் வில் பொறித்தபோது தம் போன்ற மன்னர் அங்கு இல்லை என்று ஆரிய அண்ணல் கனகனும், விசயனும் தம்பட்டம் அடித்துக்கொண்டனராம். செங்குட்டுவன் அவர்களைப் போரில் வென்று கண்ணகி சிலைக்கான கல்லை அவர்கள் தலையில் சுமத்திக் கொண்டு வந்து, கங்கையாற்றில் நீராட்டி, தன் சேரநாட்டு இடும்பில்பறம் என்னுமிடத்துக்குக் கொண்டுவந்தான் என்று சிலப்பதிகாரம் கூறுகிறது.
# கடம்பின் பெருவாயில்

கடம்ப மரத்தைக் காவல் மரமாகக் கொண்ட குடியினர் கடம்பர். **கடம்பின் பெருவாயில்** அவர்களது ஊர்.  
நன்னன் என்பான் ஒருவனும் அவனது முன்னோரும் கடம்பின்-பெருவாயில் நாட்டை ஆண்டுவந்தனர். பதினெண்கீழ்க்கணக்கு நூல்களில் ஒன்றான ஆசாரக்கோவை நூலைப் பாடிய பெருவாயில் முள்ளியார் இந்த பெருவாயில் நகரில் வாழ்ந்த புலவர்.  
பதிற்றுப்பத்தின் இரண்டாம் பத்துத் தலைவன் இமயவரம்பன் நெடுஞ்சேரலாதன் இந்தக் கடம்பரை வென்றான். பலர் கூடிக் காப்பாற்றிய அவர்களது கடம்ப மரத்தை வெட்டி அந்த மரத்தில் தனது அரச-முரசைச் செய்துகொண்டான்.  
லட்சத்தீவு பகுதில் வாழ்ந்துகொண்டு அரபிக்கடல் வழியே செல்லும் கப்பல்களைக் கொள்ளையடித்து வந்தவர் கடம்பர் என்பது அறிஞர் மயிலை சீனி வேங்கடசாமியின் கருத்து. சான்றுகள் வேறு வகையில் கருதுமாறு அமைந்துள்ளன.
# பெருவாயின் முள்ளியார்

கடம்பின் பெருவாயில் என்னும் ஊரே இந்தப் பெருவாயில்.  
பதினெண் கீழ்க்கணக்கு நூல்களில் ஒன்றான ஆசாரக்கோவை என்னும் நூல் இவரால் பாடப்பட்டது. வெண்பாயாப்பில் அமைந்த இந்த நூலில் வாழ்க்கையில் பின்பற்றப்படவேண்டும் என்று சில ஆசாரங்கள் கூறப்படுகின்றன.  
சேரநாட்டில் பார்பாரின் செல்வாக்கு மிகுந்திருந்திருந்ததைச் சேரர்கள் மீது பாடப்பட்ட பதிற்றுப்பத்து நூலில் காணமுடிகிறது. ஆசாரமும் இந்த வகையின. எனினும் இந்த நூலில் கூறப்படும் ஆசாரங்கள் வாழ்வியல் தூய்மையை அடிப்படையாகக் கொண்டவை.
- "வைகறை யாமம் துயிலெழுந்து தான் செய்யும் நல்லறமும் ஒண்பொருளும் சிந்தித்துச் செய்தல் ... முந்தையோர் கண்டநெறி"
- ஓடும் நீரிலோ, குளம் போன்ற நிலைநீரிலோ வாய் கொப்பளித்துத் துப்பக்கூடாது. நீரைக் கலத்தில் முகந்து சென்று வாய் கொப்பளித்துத் ஊறக்கூடிய தரையில் துப்பவேண்டும் \ பாடல் 35
- தனக்கென உலை ஏற்றாது, சமைத்த உணவை வழங்கி உண்ணவேண்டும் \ பாடல் 41
- நீருக்குள்ளே தன் முகத்தைப் பார்க்கக் கூடாது \ பாடல் 13
# பிரிட்சு ஏபர்

**ஃபிரிட்சு ஏபர்** (*Fritz Haber*, டிசம்பர் 9, 1868 - ஜனவரி 29, 1934) ஒரு ஜெர்மானிய வேதியியலாளர். இவர் 1886 லிருந்து 1891 வரை பெர்லின் பல்கலைக்கழகத்தில் (இன்று ஹம்போல்ட் பல்கலைக்கழகம்) ராபர்ட் பன்சனின் கீழும் ஹைடல்பெர்க் பல்கலைக்கழகத்திலும் படித்தார். இவரது மனைவி கிளாரா இம்மெர்வாரும் ஒரு வேதியியலாளர். ஹேபர் மேக்சு பார்ன் உடன் இணைந்து பார்ன்-ஹேபர் சுழற்சியைக் கண்டுபிடித்தார். “வேதிப் போர் முறையின் தந்தை” என்றும் அறியப்படுகிறார். அமோனியா வாயுவினை அதன் பகுதிக்கூறு தனிமங்களைக் கொண்டு செயற்கையாக உருவாக்கும் முறையினைக் கண்டுபிடித்ததற்காக 1918 ஆம் ஆண்டிற்கான வேதியியலுக்கான நோபல் பரிசைப் பெற்றார்.
# கிளாரா இம்மெர்வார்

**கிளாரா இம்மெர்வார்** (*Clara Immerwahr*, ஜூன் 21, 1870 - மே 2, 1915) ஒரு யூத-ஜெர்மானிய வேதியியலாளர். வேதியியலாளர் ஃபிரிட்ஸ் ஹெபரின் மனைவி. இவர் பிரெசுலாவு பல்கலைக்கழகத்தில் பிஎச்டி பட்டம் பெற்ற முதல் பெண். 1901 இல் ஃபிரிட்ஸ் ஹெபரைத் திருமணம் செய்து கொண்டார்.
# பண்டுங்

**பண்டுங் ** (Bandung) இந்தோனேசியாவின் மேற்கு ஜாவா மாநிலத்தின் தலைநகரமாகும். இது 2007ஆம் ஆண்டில் 7.4 மில்லியன் மக்கள் தொகையின்படி நாட்டின் மூன்றாவது பெரிய நகரமாகவும் இரண்டாவது பெரும் நகரப்பகுதியாகவும் விளங்குகிறது. கடல் மட்டத்திலிருந்து 768 மீ (2,520&nbsp;அடி) உயரத்தில் அமைந்துள்ள இந்த நகரம் ஜகார்த்தாவிலிருந்து தென்கிழக்கே ஏறத்தாழ 140 கி.மீ. தொலைவில் உள்ளது. பிற இந்தோனேசிய நகரங்களை விட பண்டுங்கில் ஆண்டு முழுமையும் குளிர்ந்த வெப்பநிலை நிலவுகிறது. ஆற்று முகவாயில் எரிமலைக் குன்றுகள் சூழ அமைந்துள்ளதால் இயற்கையான அரண் ஏற்பட்டுள்ளது. இதன் காரணமாகவே டச்சு கிழக்கிந்தியக் கம்பனி தனது குடியேற்றத்தின் தலைநகரை பத்தாவியாவிலிருந்து பண்டுங்கிற்கு மாற்றியது.  
டச்சு காலனியவாதிகள் பதினெட்டாம் நூற்றாண்டில் சுற்றியுள்ள மலைகளில் தேயிலைத் தோட்டங்களையும் அவற்றை தலைநகருடன் இணைக்க நெடுஞ்சாலைகளையும் நிறுவினர். ஐரோப்பிய குடியேறிகள் தங்களுக்கு ஓர் நகராட்சியை வேண்டி 1906ஆம் ஆண்டில் இதற்கான அனுமதி பெற்றனர். இதன்பின்னர் தேயிலைத் தோட்ட முதலாளிகளுக்கான ஆடம்பர கேளிக்கை நகரமாக பண்டுங் மாறியது. ஆடம்பர தங்குவிடுதிகள், உணவகங்கள், சிற்றுண்டிச் சாலைகள் மற்றும் ஐரோப்பிய ஆடை அங்காடிகளுமாக *ஜாவாவின் பாரிசு* என்று கூறுமளவில் புகழ் பெற்றது.  
1945ஆம் ஆண்டில் இந்தோனேசியாவின் விடுதலைக்குப் பின்னர் விரைவான வளர்ச்சியைக் கண்டு இன்று பெருநகரப்பகுதியில் சதுரகி.மீ.க்கு 16500 பேர் அளவிலான மக்களடர்த்தியையும் 2 மில்லியனுக்கு மேற்பட்ட மக்கள் தொகையையும் கொண்டுள்ளது.
# உற்பத்தி வரி

ஒரு பொருள் உற்பத்தி செய்யப்பட்டபின், அதன் விற்பனை மதிப்பில், ஒரு குறிப்பிட்ட விழுக்காடு **உற்பத்தி வரி**யாக செலுத்தப்பட வேண்டும். பொருளை உற்பத்தி செய்பவர்கள், அதன் மதிப்பின் மீதான உற்பத்திவரியை அரசாங்கத்துக்கு செலுத்திவிட்டாலும் இந்த வரியை பொருளின் விலையுடன் சேர்த்து தங்களது வாடிக்கையாளர்களிடமிருந்து பெற்றுக்கொண்டு விடுவார்கள். எனவே இது "மறைமுக வரி" எனப்படுகிறது.  
தற்போது இந்தியாவில் பொதுவான உற்பத்தி வரி 10.3 % ஆக உள்ளது.
# உற்பத்தி வரி

## மூன்று நிபந்தனைகள்

ஒரு பொருளின் மீது உற்பத்தி வரி விதிக்கப் படவேண்டுமெனில், மூன்று நிபந்தனைகள் நிறைவு செய்யப்பட வேண்டும்.